এনটিভিতে আজ রাত ৮.১৫ মিনিটে প্রচার হবে নতুন ধারাবাহিক নাটক ‘ইচ্ছেঘুড়ি’র চতুর্থ পর্ব। নাটকটি প্রতি সপ্তাহের শনিবার ও রবিবার প্রচার হচ্ছে। সাফায়েত মনসুর রানা’র রচনা ও পরিচালনায় এই নাটকে অভিনয় করেছেন- অপর্ণা, মিশু সাব্বির, মাশিয়াত, স্পর্শিয়া, সুমন পাটওয়ারী, কাজী আসিফ, শ্যামল মাওলা, মুনিরা মিঠু, শাহরিয়ার হুদা রুমী, পার্থ বড়ুয়া, মোনালিসা, তানিয়া হোসেন, শামীম, অতিথি শিল্পী তাহসান এবং অন্যান্য শিল্পী। ‘মিশু এমবিএ শেষ করার পর একটি ম্যারেজ মিডিয়ার কর্ণধার। ফেইসবুকে রয়েছে তার ভার্চুয়াল অফিস। শ্যামল একজন মেকারট্রনিক্স ইঞ্জিনিয়ার। তার স্বপ্ন রোবট নিয়ে বাংলাদেশে এক নতুন অধ্যায় সূচনা করা। আসিফ মার্কেটিং এ পড়াশুনা করছে। কিন’ নিজের ভবিষ্যত নিয়ে পুরোই দ্বিধাদ্বন্দে আছে। রিয়া একজন ফটোগ্রাফার। তার স্বপ্ন ক্যামেরার চোখ দিয়ে পুরো পৃথিবী বাংলাদেশকে দেখবে। অন্যদিকে অপর্ণা একজন ডেন্টিস্ট, জীবনে চাওয়া-পাওয়া খুবই কম। যাচ্ছে যেমন যাক, এই নীতিতে বিশ্বাসী। আর সর্বশেষে আছেন পার্থ। যিনি কিনা একজন ব্যাচেলর। বাইরে থেকে পড়াশুনা শেষ করে আসার পর নিজের স্বপ্ন একজন বিল গেটস অথবা স্টিভ জবস হওয়া। আবার পার্থকে বলা যায় এই দলের প্রধান। এদেরকে নিয়েই তার সব প্রচেষ্টা। সফলতা আসবে কিনা সেটা সময়ই বলে দিবে। এই দলটির উত্থান-পতন, প্রচেষ্টা, ভালোবাসা, বন্ধুত্ব, আনন্দ দেখা যাবে নানা মজার ঘটনার মধ্য দিয়ে।’